2S-INOXกำไรลดวูบเหล็กขาลง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — 2 บริษัทเหล็ก เปิดกำไรไตรมาส 3 ทรุดตามอุตสาหกรรมเหล็กขาลง
นายสมบัติ ลีสวัสดิ์ตระกูล ประธานกรรมการบริหาร บริษัท 2 เอส เมทัล (2S) เปิดเผยว่า ผลดำเนินงานไตรมาส 3 กำไรสุทธิลดลงเหลือ 17.12 ล้านบาท หรือลดลง 20.42 ล้านบาท คิดเป็น 54% เทียบช่วงเดียวกันปีก่อน กำไร 37.54 ล้านบาท 
สำหรับสาเหตุที่กำไรสุทธิลดลง แม้ว่ารายได้การขายจะเพิ่มขึ้น 5.91 ล้านบาท หรือไม่ถึง 1% โดยมีรายได้เท่ากับ 713 ล้านบาท แต่ปริมาณขายลดลง 7.52% เทียบช่วงเดียวกันปีก่อน เนื่องจากราคาผลิตภัณฑ์เหล็กที่ปรับตัวลงในช่วงปลายไตรมาส ทำให้การสั่งซื้อสินค้าชะลอตัว รวมทั้งค่าเงินบาทแข็งค่าขึ้นเทียบกับเงินดอลลาร์สหรัฐ ส่งผลให้ลูกค้าต่างประเทศชะลอการสั่งซื้อสินค้า นอกจากนี้ ต้นทุนขายเพิ่มขึ้น 3.54% จากราคาวัตถุดิบที่ปรับตัวสูงขึ้น 
นายฌ็องปอล เทเวอเน็ง กรรมการ บริษัท ไทยน๊อคซ์ สเตนเลส (INOX) เปิดเผยว่า บริษัทมีกำไรสุทธิ 202.56 ล้านบาท ลดลง 253.88 ล้านบาท หรือ 56% เทียบช่วงเดียวกันปีก่อน กำไร 456.44 ล้านบาท 
ทั้งนี้ สาเหตุจากรายได้และยอดขายลดลง ซึ่งรายได้ลดลง 176 ล้านบาท หรือลดลง 7% จากปริมาณขายลดลง 13% กำไรขั้นต้นลดลง 253 ล้านบาท ดอกเบี้ยจ่ายเพิ่มขึ้น 67 ล้านบาท ขณะเดียวกันมีกำไรจากอัตราแลกเปลี่ยนเพิ่มขึ้น 64 ล้านบาท